Príloha č. 6 súťažných podkladov – Návrh Rámcovej dohody

|  |
| --- |
| **návrh rámcovej dohody** |

**„Rámcová dohoda na zabezpečenie audítorských služieb v rámci Programu Interreg V-A Slovenská republika – Rakúsko 2014 – 2020“**

uzatvorená podľa ustanovení § 2 ods. 5 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Z. z. Obchodného zákonníka v znení neskorších zmien.

Číslo Rámcovej dohody objednávateľa: 2018/119

# Zmluvné strany:

**Objednávateľ:**

Názov: **Slovenská republika zastúpená**

**Ministerstvom financií Slovenskej republiky**

Sídlo: **Štefanovičova 5, P.O. BOX 82, 817 82 Bratislava 15**

Zastúpený: **Ing. Albín Kotian, generálny tajomník služobného úradu**

Bankové spojenie: **Štátna pokladnica, Radlinského 32, 810 05 Bratislava 15**

Číslo účtu v tvare IBAN: **SK59 8180 0000 0070 0000 1400**

Číslo účtu v tvare IBAN: **SK93 8180 0000 0070 0019 1005**

IČO: **00151742**

DIČ: **2020798351**

IČ DPH: **nie je platiteľom DPH**

**(ďalej len „Objednávateľ“ alebo „Ministerstvo financií“)**

**a**

**Poskytovateľ:**

Obchodné meno:

Sídlo:

Zastúpený:

Bankové spojenie:

Číslo účtu v tvare IBAN:

IČO:

DIČ:

IČ DPH:

Právna forma:

Označenie registra:

Číslo zápisu:

**(ďalej len „Poskytovateľ“)**

*(*poznámka: *v prípade skupiny dodávateľov si Objednávateľ vyhradzuje právo primerane upraviť znenie Rámcovej dohody tak, aby boli jednoznačné definované práva, povinnosti a zodpovednosti jednotlivých členov skupiny a ich lídra)*

**KEĎŽE:**

1. Objednávateľ je verejným obstarávateľom v zmysle ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZoVO“), ktorý vyhlásil verejné obstarávanie na zabezpečenie audítorských služieb v rámci Programu Interreg V-A Slovenská republika – Rakúsko 2014 – 2020 (ďalej aj „Program SK – AT“), pre ktorý bol uznesením vlády SR č. 519 zo dňa 15. októbra 2014 schválený ako orgán auditu. Schválená verzia základného dokumentu k Programu SK – AT je dostupná na webovom linku <https://www.sk-at.eu/download-sk>.
2. Poskytovateľ sa zúčastnil verejného obstarávania, ktoré realizoval verejný obstarávateľ – Objednávateľ postupom verejnej súťaže podľa § 66 a nasl. ZoVO na predmet zákazky „Zabezpečenie audítorských služieb v rámci Programu Interreg V-A Slovenská republika – Rakúsko 2014 – 2020“, a bol vyhlásený za úspešného uchádzača. Zákazka bola zverejnená v Úradnom vestníku Európskej únie pod číslom: 2018/S 180-408216 zo dňa 19.9.2018, vo Vestníku verejného obstarávania (ďalej len „Vestník“) pod číslom: xxxxxxxxxxxxxxx... zo dňa..xxxxxx. ( ďalej aj „zákazka“).
3. Objednávateľ na základe výsledkov vyhláseného verejného obstarávania uzatvára s Poskytovateľom túto Rámcovú dohodu na zabezpečenie audítorských služieb v rámci Programu Interreg V-A Slovenská republika – Rakúsko 2014 – 2020 podľa § 2 ods. 5 písm. g) a § 83 a nasl. ZoVO a § 269 ods. 2 Obchodného zákonníka ako rámcovú dohodu uzavretú s jedným Poskytovateľom (ďalej len „Rámcová dohoda“).

Zmluvné strany sa dohodli na nasledovnom obsahu Rámcovej dohody:

**Článok 1. Úvodné ustanovenia, účel a cieľ Rámcovej dohody**

1. V tejto Rámcovej dohode, pokiaľ si kontext nevyžaduje iné:
   * 1. odkaz na túto Rámcovú dohodu alebo akýkoľvek iný dokument zahrňujú túto Rámcovú dohodu, ktorá môže byť zmenená, upravená alebo doplnená v nej dohodnutým spôsobom a odkazy na "stranu" alebo "strany" odkazujú na Objednávateľa a Poskytovateľa ako na zmluvné strany tejto Rámcovej dohody;
     2. odkazy na úvodné ustanovenia, klauzuly a prílohy a ich časti sú na úvodné ustanovenia a klauzuly a prílohy tejto Rámcovej dohody a prípadne jej časti;
     3. odkazy na jeden rod zahrňujú všetky rody a odkazy na jednotné číslo zahrňujú aj množné číslo a naopak;
     4. „dokumentácia z verejného obstarávania“ znamená všetky dokumenty spracované v rámci verejného obstarávania vyhláseného vo Vestníku verejného obstarávania č. xxx...... zo dňa ...xxx... pod značkou xxx..., a to najmä oznámenie o vyhlásení verejného obstarávania, komunikácia medzi verejným obstarávateľom a uchádzačmi, súťažné podklady a ponuka úspešného uchádzača.
   1. Neoddeliteľnú súčasť tejto Rámcovej dohody tvoria jej prílohy č. 1 až 5.
   2. Účelom tejto Rámcovej dohody je zabezpečiť hospodárny, efektívny, účinný a účelný audit auditovaných subjektov so sídlom mimo územia SR, vykonaný v zmysle čl. 127 nariadenia Európskeho parlamentu a Rady (EÚ) č. 1303/2013 ako aj čl. 27 Delegovaného nariadenia Komisie (EÚ) č. 480/2014, a to prostredníctvom inej právnickej osoby, ktorá má odborné, personálne a materiálne predpoklady na výkon auditu.
   3. Cieľom tejto Rámcovej dohody je zabezpečiť komplexný a kompletný audit vykonaný v súlade s medzinárodne uznávanými audítorskými štandardmi.

**Článok 2. Predmet Rámcovej dohody**

1. Predmetom Rámcovej dohody je záväzok Poskytovateľa zabezpečiť riadne poskytnutie audítorských služieb pre Ministerstvo financií SR ako orgán auditu pre Program spolupráce Interreg V-A Slovenská republika – Rakúsko 2014 – 2020 (ďalej aj „Program SK – AT“), vykonávaných v rámci uvedeného programu (predmet Rámcovej dohody ďalej aj ako „audítorské služby“) a záväzok Objednávateľa za riadne poskytnuté audítorské služby zaplatiť Poskytovateľovi cenu podľa článku 4 tejto Rámcovej dohody. Predmet Rámcovej dohody bude Poskytovateľ plniť prostredníctvom plnenia čiastkových zákaziek zadávaných Poskytovateľovi Objednávateľom formou písomných objednávok podľa článku 3 tejto Rámcovej dohody.
2. Požadované audítorské služby súvisia s:
   1. overovaním riadneho fungovania systému riadenia a kontroly Programu SK – AT realizovanom samostatne na jednotlivých orgánoch so sídlom na území Rakúskej spolkovej republiky, vykonávanom ako systémový audit,
   2. overovaním vzorky operácií na základe vykázaných výdavkov (na úrovni zoznamov deklarovaných výdavkov[[1]](#footnote-1)1) hlavných prijímateľov a partnerov so sídlom mimo územia Slovenskej

republiky, vykonávanom ako audit operácií,

a to v zmysle čl. 127 nariadenia Európskeho parlamentu a Rady (EÚ) č. 1303/2013, ako aj čl. 27 delegovaného nariadenia Komisie (EÚ) č. 480/2014.

1. Audítorské služby podľa bodu 2.2.1 sa zaväzuje Poskytovateľ poskytovať na úrovni nasledovných auditovaných subjektov, a to prostredníctvom overovania relevantných skutočností v rámci Programu SK – AT, ktorými sa zabezpečí splnenie čiastkových cieľov auditov v rozsahu podľa Prílohy č. 1 tejto Rámcovej dohody:

* Spolková krajina Dolné Rakúsko – Division of Spatial Planning, Environment and Transport, (AT) Financial Control for EU-projects and Fund Management,
* Spolková krajina Burgenland – Controlling Department of the Regionalmanagement Burgenland, GmbH,
* Spolková krajina Viedeň – City of Vienna, Municipal Department 27, Unit for Financial Control of EU Funds,
* Spoločný sekretariát Viedeň.

1. V rámci výkonu auditu podľa bodu 2.2.1 sa Poskytovateľ zaväzuje zabezpečiť kompletné a komplexné overenie relevantných skutočností tak, aby bolo zabezpečené splnenie čiastkových cieľov auditu. V tejto súvislosti Poskytovateľ sa zaväzuje zabezpečiť v prípade potreby úpravu kontrolných otázok, ktoré bude mať k dispozícii od Objednávateľa, a to v súlade s príslušnými predpismi EÚ a národnými predpismi Rakúskej spolkovej republiky.
2. Objednávateľ predpokladá počas obdobia realizácie zákazky výkon dvoch auditov podľa bodu 2.2.1. Každým z týchto dvoch auditov podľa bodu 2.2.1 sa overí riadne fungovanie systému riadenia a kontroly Programu SK – AT na každom z auditovaných subjektov uvedených v bode 2.3.
3. Prvý systémový audit podľa bodu 2.2.1 sa Poskytovateľ zaväzuje vykonať s predpokladaným začiatkom od novembra 2018 s ukončením auditu do marca 2019, resp. so začiatkom bezodkladne po vystavení písomnej objednávky na vykonanie tohto auditu v závislosti od začiatku účinnosti Rámcovej dohody, s ukončením auditu najneskôr do 5 mesiacov od vystavenia písomnej objednávky.
4. Druhý systémový audit podľa bodu 2.2.1 sa Poskytovateľ zaväzuje vykonať v termíne podľa požiadavky Objednávateľa, stanovenom v písomnej objednávke vystavenej podľa článku 3 tejto Rámcovej dohody, pričom Objednávateľ s ohľadom na termíny predkladania záverečnej dokumentácie pri ukončovaní účtovného roka v zmysle platných právnych predpisov EÚ predpokladá výkon predmetného auditu od novembra roku „n“ s ukončením auditu najneskôr do marca roku „n+1“.
5. Audítorské služby podľa bodu 2.2.2 sa Poskytovateľ zaväzuje poskytovať prostredníctvom overovania oprávnenosti výdavkov vykázaných auditovanými subjektami – hlavnými prijímateľmi a partnermi so sídlom mimo územia Slovenskej republiky, a to spravidla z nasledovných spolkových krajín Rakúskej spolkovej republiky:

* Burgenland,
* Dolné Rakúsko,
* Viedeň.

1. Poskytovateľ berie na vedomie, že audity vykonávané na auditovaných subjektoch podľa bodu 2.2.2 bude v prípade overovania trojstranných a viacstranných projektov vykonávať podľa požiadavky Objednávateľa aj na auditovaných subjektoch so sídlom mimo územia Rakúskej spolkovej republiky a Slovenskej republiky.
2. V rámci výkonu auditov podľa bodu 2.2.2 sa Poskytovateľ zaväzuje zabezpečiť kompletné a komplexné overovanie výdavkov vykázaných v zoznamoch deklarovaných výdavkov v rozsahu podľa Prílohy č. 2 tejto Rámcovej dohody, a to najmä overenie dodržiavania skutočností, či auditovaný subjekt postupoval v súlade s národnými predpismi Rakúskej spolkovej republiky, resp. v súlade s národnými predpismi príslušného štátu, v ktorom má auditovaný subjekt sídlo, v súlade s riadiacou / metodickou dokumentáciou vypracovanou riadiacim orgánom pre Program SK – AT so sídlom v Slovenskej republike (Ministerstvo pôdohospodárstva a rozvoja vidieka SR) a v súlade s inými relevantnými dokumentmi záväznými pre auditované subjekty (napr. Zmluva o poskytnutí nenávratného finančného príspevku, Rozhodnutie o schválení žiadosti, a pod.). Poskytovateľ vykoná samostatný audit na úrovni každého auditovaného subjektu podľa bodu 2.8, resp. 2.9.
3. Konkrétnych hlavných prijímateľov, resp. partnerov a konkrétne zoznamy deklarovaných výdavkov, ktoré budú overené Poskytovateľom v príslušnom kalendárnom roku, určí Objednávateľ na základe výberu vzorky operácií. Výber vzorky operácií vykoná Objednávateľ každý rok spravidla v mesiaci máj. Údaje o vybranej vzorke operácií písomne oznámi Objednávateľ Poskytovateľovi bezodkladne po výbere vzorky operácií, a to najneskôr do zaslania písomnej objednávky Poskytovateľovi v súlade s návrhom Rámcovej dohody.
4. Objednávateľ predpokladá počas obdobia realizácie zákazky v trvaní štyroch rokov overenie približne 50 zoznamov deklarovaných výdavkov, pričom požadované audítorské služby súvisiace s auditom podľa bodu 2.2.2 sa s ohľadom na termíny predkladania záverečnej dokumentácie pri ukončovaní účtovného roka v zmysle platných právnych predpisov EÚ budú vykonávať v období spravidla od júna najneskôr do októbra jednotlivých kalendárnych rokov, počnúc rokom 2019.
5. Audity podľa bodu 2.2.1 a 2.2.2 požaduje Objednávateľ od Poskytovateľa vykonávať primerane podľa platných Postupov pre výkon vládneho auditu medzinárodných zdrojov na programové obdobie 2014 – 2020 (ďalej len „postupy pre výkon vládneho auditu“), vypracovaných Objednávateľom v slovenskom jazyku a zverejnených na jeho webovom sídle (<http://www.finance.gov.sk/Default.aspx?CatID=10720>), primerane podľa platných Metodických usmernení k Postupom pre výkon vládneho auditu medzinárodných zdrojov na programové obdobie 2014 – 2020 (ďalej len „metodické usmernenia“) vypracovaných Objednávateľom v slovenskom jazyku, podľa príslušných predpisov EÚ (napr. relevantné usmernenia Európskej komisie k implementácii európskych štrukturálnych a investičných fondov na programové obdobie 2014 – 2020, ktoré sú dostupné na webovom sídle Európskej komisie: <http://ec.europa.eu/regional_policy/en/information/legislation/guidance/>) a podľa medzinárodne uznávaných audítorských štandardov. Metodické usmernenia, obsahujúce aj štandardizované kontrolné otázky pre výkon systémových auditov a auditov operácií, ktoré nie sú verejne prístupné a ktoré bezprostredne súvisia s plnením predmetu Rámcovej dohody, budú Poskytovateľovi poskytnuté Objednávateľom na vyžiadanie.
6. V rámci prípravy na audit podľa bodu 2.2.1 a bodu 2.2.2 sa Poskytovateľ zaväzuje vypracovať na každý typ auditu v anglickom jazyku a primerane podľa dokumentácie vypracovanej Objednávateľom uvedenej v bode 2.13 najmä detailný popis plánovaného rozsahu overenia spolu s navrhovanými vzormi pracovných dokumentov súvisiacich s výkonom auditu (napr. kontrolné otázky, pracovné listy, vzor audítorskej správy a pod.), ktoré predloží Objednávateľovi v termíne do 10 pracovných dní od doručenia prvých písomných objednávok na každý z typov auditov podľa bodu 2.2.1 a bodu 2.2.2. V prípade, ak Objednávateľ bude považovať detailný popis rozsahu overenia alebo vzory pracovných dokumentov za nedostatočné, môže od Poskytovateľa požadovať ich úpravu, resp. doplnenie.
7. Výstupom z jednotlivých auditov podľa bodu 2.2.1 a bodu 2.2.2 bude najmä návrh audítorskej správy (v prípade, ak budú zistené nedostatky), audítorská správa a vyplnené kontrolné otázky / pracovné listy, alebo iné dokumenty vypracované v rámci výkonu auditu (ďalej len „výstupy“), a to na úrovni každého auditovaného subjektu podľa bodu 2.3 resp. bodu 2.8 a 2.9. Súčasťou výstupov bude aj ostatná dokumentácia z vykonaného auditu, a to najmä dokumentácia z otvorenia auditu, podporná dokumentácia k nedostatkom, dokumentácia z prerokovania návrhu audítorskej správy, prípadne iná relevantná dokumentácia súvisiaca s vykonaným auditom. Uvedené výstupy vypracuje Poskytovateľ v anglickom jazyku, a to v súlade s medzinárodne uznávanými audítorskými štandardmi a primerane podľa postupov pre výkon vládneho auditu a metodických usmernení vypracovaných Objednávateľom, prípadne v súlade s inými relevantnými záväznými dokumentmi a podľa vzorov vypracovaných v zmysle bodu 2.14.
8. Poskytovateľ sa zaväzuje všetku vykonanú prácu v rámci výkonu auditov na úrovni jednotlivých overovaných auditovaných subjektov dostatočne podrobne popísať v relevantných výstupoch (napr. kontrolné otázky, pracovné listy, a pod.), ktoré si na tento účel vytvorí.
9. V prípade, ak budú auditom zistené nedostatky, zašle Poskytovateľ pred prerokovaním návrhu audítorskej správy s auditovaným subjektom, v rámci každého auditu vykonaného na úrovni jednotlivých overovaných auditovaných subjektov, v elektronickej verzii návrh audítorskej správy na posúdenie Objednávateľovi. V prípade, ak auditom nebudú zistené nedostatky, zašle Poskytovateľ pred zaslaním audítorskej správy auditovanému subjektu, v rámci každého auditu vykonaného na úrovni jednotlivých overovaných auditovaných subjektov, v elektronickej verzii audítorskú správu na posúdenie Objednávateľovi. Objednávateľ kvalitatívne posúdi súlad týchto výstupov s požiadavkami Objednávateľa na formu a zrozumiteľnosť týchto výstupov, ako aj vykonaný rozsah overenia a jeho dostatočnosť. V prípade zisteného nesúladu týchto výstupov s požiadavkami Objednávateľa, alebo nedostatočného rozsahu overenia, zabezpečí Poskytovateľ na základe požiadavky Objednávateľa potrebný súlad výstupov s požiadavkami Objednávateľa, prípadne vykoná potrebný rozsah overenia.
10. V prípade, ak Poskytovateľ v rámci výkonu auditu na úrovni jednotlivých overovaných auditovaných subjektov zistí nedostatky, navrhne v návrhu audítorskej správy a v audítorskej správe auditovanému subjektu odporúčania / opatrenia na nápravu zistených nedostatkov a na odstránenie príčin ich vzniku a stanoví lehotu na prijatie a splnenie opatrení na nápravu zistených nedostatkov a na odstránenie príčin ich vzniku. Najneskôr do 6 mesiacov od zaslania audítorskej správy auditovanému subjektu vykoná úspešný uchádzač overenie, či auditovaný subjekt zohľadnil odporúčania a dostatočne prijal a splnil opatrenia na nápravu zistených nedostatkov a na odstránenie príčin ich vzniku.
11. Výstupom z vykonaného overenia podľa bodu 2.18 bude záznam z overenia splnenia opatrení prijatých na nápravu zistených nedostatkov a na odstránenie príčin ich vzniku (ďalej len „záznam z overenia splnenia opatrení“) vypracovaný v anglickom jazyku. Návrh záznamu z overenia splnenia opatrení predloží Poskytovateľ v elektronickej verzii pred zaslaním záznamu z overenia splnenia opatrení auditovanému subjektu na posúdenie Objednávateľovi. Objednávateľ kvalitatívne posúdi súlad tohto výstupu s požiadavkami Objednávateľa na formu a zrozumiteľnosť tohto výstupu, ako aj vykonaný rozsah overenia a jeho dostatočnosť. V prípade zisteného nesúladu tohto výstupu s požiadavkami Objednávateľa alebo nedostatočného rozsahu overenia zabezpečí Poskytovateľ na základe požiadavky Objednávateľa potrebný súlad výstupu s požiadavkami Objednávateľa, prípadne vykoná potrebný rozsah overenia. V prípade, ak niektoré opatrenia na nápravu zistených nedostatkov a na odstránenie príčin ich vzniku nebudú v danej lehote zo strany auditovaného subjektu splnené, Poskytovateľ zabezpečí overenie splnenia týchto opatrení v termínoch stanovených na základe dohody s Objednávateľom, a to bez nároku na ďalšiu odmenu a náhradu nákladov a výdavkov s tým spojených.
12. V prípade, ak Poskytovateľ v rámci výkonu auditu identifikuje zistenia, ktoré nie je možné definovať ako nedostatky na úrovni jednotlivých auditovaných subjektov, avšak ide o zistenia týkajúce sa porušenia povinností zo strany iných subjektov (napr. riadiaci orgán, certifikačný orgán), zašle Objednávateľovi písomnú informáciu o takýchto zisteniach spolu s podpornými podkladmi bezodkladne po ich identifikovaní.
13. Poskytovateľ výstupy podľa bodu 2.15 z každého auditu vykonávaného na úrovni každého auditovaného subjektu doručí Objednávateľovi v elektronickej verzii (vo formáte .pdf, resp. .word, prípadne v inom zmluvnými stranami odsúhlasenom formáte a v naskenovanej verzii s podpismi relevantných osôb) do 5 pracovných dní od zaslania audítorskej správy auditovanému subjektu. Poskytovateľ výstupy podľa bodu 2.19 (ak je to relevantné) z každého auditu vykonávaného na úrovni každého auditovaného subjektu doručí Objednávateľovi v elektronickej verzii (vo formáte .pdf, resp. .word, prípadne v inom zmluvnými stranami odsúhlasenom formáte a v naskenovanej verzii s podpismi relevantných osôb) do 5 pracovných dní od zaslania záznamu z overenia splnenia opatrení auditovanému subjektu (ak je to relevantné). Výstupy v listinnej podobe Poskytovateľ doručí Objednávateľovi v súlade s termínmi uvedenými v jednotlivých písomných objednávkach.
14. Za riadne ukončenie plnenia jednotlivých písomných objednávok v prípade, ak Poskytovateľ v rámci výkonu jednotlivých auditov vykonaných na základe písomnej objednávky nezistí nedostatky, sa považuje doručenie všetkých relevantných výstupov z vykonaných auditov v súlade s bodmi 2.15 a 2.21.
15. Za riadne ukončenie plnenia jednotlivých písomných objednávok v prípade, ak Poskytovateľ v rámci výkonu jednotlivých auditov vykonaných na základe písomnej objednávky zistí nedostatky, sa považuje doručenie všetkých relevantných výstupov v súlade s bodmi 2.15, 2.19 a 2.21, prípadne aj s bodom 2.20, ak je to relevantné. V takomto prípade sa zaslanie poslednej audítorskej správy v rámci auditov, na ktoré bola písomná objednávka vystavená, a doručenie všetkých relevantných výstupov podľa predchádzajúcej vety, môže pre účely fakturácie podľa bodu 4.5 tejto Rámcovej dohody považovať za dodanie čiastkového plnenia písomnej objednávky.
16. Poskytovateľ je povinný najmä v súlade s postupmi pre výkon vládneho auditu, metodickými usmerneniami, legislatívou SR a EÚ a medzinárodne uznávanými audítorskými štandardami vypracovať Manuál procedúr pre výkon auditu (ďalej len „manuál“) a doručí ho Objednávateľovi v elektronickej verzii, a to najneskôr do 10 pracovných dní odo dňa začiatku účinnosti tejto Rámcovej dohody. V prípade, ak Objednávateľ identifikuje nesúlad manuálu najmä s vyššie uvedenými dokumentami a legislatívou, Poskytovateľ je povinný na základe písomnej výzvy Objednávateľa manuál upraviť v zmysle požiadaviek Objednávateľa a zaslať mu ho na opätovné schválenie, a to do 5 pracovných dní od doručenia výzvy. Po akceptácii finálnej elektronickej verzie manuálu Poskytovateľ bezodkladne doručí manuál Objednávateľovi aj v listinnej podobe podpísaný kontaktnou osobou za Poskytovateľa podľa bodu 11.3 tejto Rámcovej dohody. Za vypracovanie manuálu nevzniká Poskytovateľovi voči Objednávateľovi dodatočný nárok na odmenu a náhradu nákladov a výdavkov s tým spojených.
17. Pracovným jazykom Programu SK – AT je slovenský jazyk, nemecký jazyk a anglický jazyk. Poskytovateľ berie na vedomie, že podklady k overovaniu mu budú od auditovaného subjektu predložené v jednom z uvedených jazykov.
18. Poskytovateľ podpisom Rámcovej dohody súhlasí s tým, že Objednávateľ má právo nakladať s odovzdanými, alebo inak doručenými výstupmi Poskytovateľa a informáciami v nich uvedenými podľa vlastného uváženia bez akéhokoľvek časového, vecného, či územného obmedzenia. Poskytovateľ berie na vedomie, že v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov môže Objednávateľ výstupy vypracované Poskytovateľom v rámci plnenia Rámcovej dohody sprístupniť tretím stranám/žiadateľom o sprístupnenie informácie. Predmetom udeleného súhlasu je aj právo Objednávateľa postúpiť právo na neobmedzené nakladanie s výstupmi Poskytovateľa v rozsahu jemu udelených práv na akékoľvek tretie strany. Neobmedzené právo Objednávateľa nakladať s odovzdanými výstupmi Poskytovateľa vrátane jeho postúpenia na tretie strany je zahrnuté v cene predmetu Rámcovej dohody a vzniká riadnym odovzdaním a prevzatím zmluvného plnenia.
19. Poskytovateľ sa zaväzuje v prípade potreby poskytnúť v súvislosti s plnením podľa tohto Opisu predmetu zákazky Objednávateľovi potrebnú súčinnosť a zabezpečiť účasť svojich zástupcov a osôb vykonávajúcich audit / audítorské služby (ďalej ako „experti“) pri vysvetľovaní, obhajovaní a zdôvodňovaní výsledkov auditov vykonaných Poskytovateľom a postupu ich vykonania najmä zástupcom Objednávateľa, resp. zástupcom Európskej komisie, Európskeho dvora audítorov a Európskeho úradu pre boj proti podvodom. Uvedenú súčinnosť a účasť svojich zástupcov a expertov Poskytovateľ bude zabezpečovať v lehote minimálne do 31. 12. 2028. Na základe požiadaviek Objednávateľa môže byť od Poskytovateľa požadované zabezpečenie uvedenej komunikácie v slovenskom alebo anglickom jazyku. Za predmetnú súčinnosť a účasť svojich zástupcov a expertov pri vysvetľovaní, obhajovaní a zdôvodňovaní výsledkov auditov nevznikne Poskytovateľovi dodatočný nárok na odmenu a náhradu nákladov a výdavkov s tým spojených.
20. Poskytovateľ je povinný zabezpečiť a dodržiavať funkčnú nezávislosť od auditovaných oblastí a auditovaných subjektov, ktorých činnosti budú podliehať auditu v rámci jednotlivých čiastkových zákaziek, ako aj od všetkých orgánov zapojených do implementácie Programu SK – AT. Funkčnú nezávislosť Poskytovateľ zároveň písomne potvrdí vyhlásením pri každej písomnej objednávke pred začatím jednotlivých auditov. Predmetné vyhlásenie v listinnej podobe bude súčasťou výstupov z vykonaného auditu, odovzdávaných Poskytovateľom Objednávateľovi v zmysle jednotlivých písomných objednávok. Vyhlásenie zároveň Poskytovateľ zašle Objednávateľovi minimálne jeden pracovný deň pred začatím auditu elektronicky v naskenovanej verzii obsahujúcej podpisy relevantných osôb (vedúceho a členov audítorskej skupiny a oprávnených osôb za Poskytovateľa) na e-mailovú adresu [organauditu@mfsr.sk](mailto:organauditu@mfsr.sk).
21. Písomné objednávky na poskytnutie audítorských služieb podľa bodu 2.2 budú obsahovať najmä relevantné informácie uvedené v tejto Rámcovej dohode a popis všetkých skutočností potrebných pre zabezpečenie konkrétnych audítorských služieb, a to najmä tých, ktoré neobsahuje Rámcová dohoda.
22. Akékoľvek výstupy Poskytovateľa z jednotlivých objednávok musia byť vypracované tak, aby tvorili hodnoverný a riadne použiteľný dôkazný prostriedok v súdnom a / alebo správnom konaní, t. j. aby tieto výstupy v prípade zistenia porušenia platnej právnych predpisov EÚ alebo príslušnej národnej legislatívy dostatočne preukazovali túto skutočnosť a boli náležitým podkladom na vedenie správneho a / alebo súdneho konania. V opačnom prípade sa Poskytovateľ zaväzuje nahradiť Objednávateľovi všetky náklady, ujmu a škodu, súvisiace so skutočnosťou, že Poskytovateľ predložil Objednávateľovi výstupy, ktoré nebolo možné použiť v správnom a / alebo súdnom konaní, alebo ktoré nedostatočne alebo klamlivo preukazovali zistené skutočnosti a súvisiace s potrebou opätovného zabezpečenia výstupov ako hodnoverného dôkazného prostriedku.
23. Všetky dokumenty a informácie, ktoré bude mať Poskytovateľ k dispozícii v rámci výkonu auditu, resp. v rámci plnenia tejto Rámcovej dohody sa Poskytovateľ zaväzuje použiť výlučne pre potreby plnenia tejto Rámcovej dohody. Zároveň sa Poskytovateľ zaväzuje dodržiavať mlčanlivosť v zmysle článku 18 tejto Rámcovej dohody.

**Článok 3. Spôsob plnenia predmetu Rámcovej dohody**

1. Objednávateľ si bude počas doby trvania tejto Rámcovej dohody u Poskytovateľa objednávať audítorské služby podľa článku 2 tejto Rámcovej dohody na základe vystavených písomných objednávok (ďalej aj ako „objednávka“).
2. Každá objednávka, prípadne jej prílohy, budú obsahovať najmä podrobnú špecifikáciu predmetu objednávky (najmä základné informácie k auditovaným subjektom a overovaným zoznamom deklarovaných výdavkov), vrátane termínov realizácie jednotlivých výstupov, resp. dodania jednotlivých výstupov v listinnej podobe a cenu audítorských služieb stanovenú v súlade s bodom 4.2 tejto Rámcovej dohody, prípadne iné práva a povinnosti zmluvných strán, ako aj záväzné vyhlásenie Poskytovateľa, že podpisom podrobnej špecifikácie predmetu objednávky preberá záväzok riadne a včas dodať predmet objednávky. Súčasťou každej objednávky bude v prípade potreby písomný doklad v anglickom jazyku vystavený Objednávateľom pre Poskytovateľa, preukazujúci oprávnenie Poskytovateľa vykonávať audit u jednotlivých prijímateľov v mene Objednávateľa ako orgánu auditu.
3. Každej objednávke bude zo strany Objednávateľa predchádzať predbežná objednávka, ktorá bude obsahovať náležitosti objednávky v súlade s bodom 3.2 (ďalej len „predbežná objednávka“). Predbežná objednávka bude Poskytovateľovi zaslaná spravidla v elektronickej forme.
4. Poskytovateľ sa zaväzuje predkladať Objednávateľovi prípadné pripomienky k predbežným objednávkam, týkajúce sa termínu poskytnutia plnenia, resp. jednotlivých výstupov, a to v lehote do 3 pracovných dní odo dňa doručenia jednotlivých predbežných objednávok Poskytovateľovi. Následne Objednávateľ, v prípade súhlasu oboch zmluvných strán so znením predbežnej objednávky, vystaví Poskytovateľovi písomnú objednávku vrátane podrobnej špecifikácie predmetu objednávky, pričom podrobná špecifikácia predmetu objednávky bude schválená prostredníctvom podpisov niektorej z kontaktných osôb na schvaľovanie za Objednávateľa aj Poskytovateľa podľa bodu 11.3 tejto Rámcovej dohody.
5. Poskytovateľ pred vystavením každej objednávky zo strany Objednávateľa predloží Objednávateľovi písomné vyhlásenie podľa bodu 2.28 a Prílohy č. 3 tejto Rámcovej dohody, že Poskytovateľ a/alebo subdodávateľ ani experti participujúci na predmetnom zmluvnom plnení sa nepodieľali a ani sa v priebehu plnenia tejto objednávky nebudú podieľať na činnostiach auditovaných subjektov uvedených v objednávke, ako aj všetkých ostatných orgánov zapojených do implementácie Programu SK – AT (najmä certifikačný orgán a riadiaci orgán), čím preukáže zabezpečenie funkčnej nezávislosti v zmysle ustanovení príslušnej legislatívy EÚ. Súčasťou písomného vyhlásenia bude aj vyhlásenie o odbornej spôsobilosti expertov na vykonávanie auditov podľa medzinárodne uznávaných audítorských štandardov.
6. V prípade nutnosti doplnenia alebo zmeny jednotlivých objednávok môžu zmluvné strany uzavrieť dodatok k takýmto objednávkam, a to v prípade, že takéto dodatky nemajú vplyv na prekročenie celkovej ceny písomnej objednávky. O potrebe vystaviť dodatok k objednávke sa zmluvné strany zaväzujú informovať bezodkladne po tom, ako sa o tejto skutočnosti dozvedia. Zmeny, úpravy a doplnenia objednávky sa uskutočnia vo forme dodatkov k objednávke, ktoré musia mať písomnú formu a musia byť podpísané kontaktnými osobami oboch zmluvných strán. Všetky zmeny, úpravy a doplnenia objednávky musia byť vykonané v súlade s Rámcovou dohodou, objednávkou a platnými právnymi predpismi. Poskytovateľovi nevzniká nárok na uhradenie plnenia, ktoré zrealizuje v rozpore s dojednaniami uvedenými v tejto Rámcovej zmluve, prípadne jej dodatkoch a v objednávke/dodatku k objednávke, schválenými Objednávateľom a Poskytovateľom.
7. Poskytovateľ je povinný zabezpečiť počas doby trvania tejto Rámcovej dohody riadne a včasné plnenie predmetu tejto Rámcovej dohody expertmi, ktorí spĺňajú požiadavky na expertov stanovené Objednávateľom v rámci dokumentácie z verejného obstarávania k predmetu tejto Rámcovej dohody. Požiadavky stanovené pre jednotlivé typy expertov sú uvedené v Prílohe č. 4 tejto Rámcovej dohody. Zároveň sa Poskytovateľ zaväzuje k povinnosti, že počas doby trvania tejto Rámcovej dohody bude schopný zabezpečiť na plnenie predmetu Rámcovej dohody minimálne troch expertov, t. j. minimálny počet expertov vyžadovaný Objednávateľom ako verejným obstarávateľom v rámci verejného obstarávania.
8. Poskytovateľ sa zaväzuje, že počas doby trvania Rámcovej dohody zabezpečí na plnenie predmetu tejto Rámcovej dohody minimálne dvoch expertov so znalosťami národnej legislatívy Rakúskej spolkovej republiky potrebnými na komplexný a kompletný výkon auditov podľa článku 2. tejto Rámcovej dohody.
9. Expert Poskytovateľa, ktorému sú známe skutočnosti zakladajúce pochybnosti o jeho predpojatosti vo vzťahu k vykonávanému auditu, resp. k auditovanému subjektu/oblasti je povinný túto skutočnosť písomne oznámiť štatutárnemu orgánu Poskytovateľa, ktorý je povinný príslušného experta bezodkladne nahradiť iným expertom, u ktorého neexistujú pochybnosti o jeho predpojatosti. Poskytovateľ je zároveň povinný o uvedenej skutočnosti bezodkladne informovať Objednávateľa.
10. Poskytovateľ má povinnosť vyžiadať si vopred písomný súhlas Objednávateľa, týkajúci sa zmeny/doplnenia expertov, ktorých používa na realizáciu Rámcovej dohody/objednávok. Ak nastanú skutočnosti, z dôvodov ktorých je nevyhnutné zmeniť osobu experta, je Poskytovateľ povinný o tejto skutočnosti bez zbytočného odkladu písomne informovať Objednávateľa. Pri zmene/doplnení experta musí tento expert spĺňať minimálne požiadavky na expertov stanovené Objednávateľom ako verejným obstarávateľom vo verejnom obstarávaní k predmetu tejto Rámcovej dohody, a to v rámci podmienok účasti týkajúcich sa technickej alebo odbornej spôsobilosti v súlade s Prílohou č. 4 tejto Rámcovej dohody a v rámci osobitných podmienok. V prípade zmeny/doplnenia experta v rámci využitia odborných kapacít inej osoby musí Poskytovateľ za túto inú osobu preukázať okrem vyššie uvedeného aj splnenie podmienok účasti týkajúcich sa osobného postavenia podľa § 32 ZoVO a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZoVO. Žiadosť o písomný súhlas pri zmene/doplnení experta predloží Poskytovateľ v písomnej forme spolu s dokladmi preukazujúcimi splnenie minimálnych požiadaviek na expertov pred ich nástupom na výkon činností podľa Rámcovej dohody/objednávky. Po kladnom písomnom stanovisku kontaktnej osoby Objednávateľa sa môže príslušný expert začať podieľať na realizácii plnenia Rámcovej dohody/objednávky.
11. Poskytovateľ sa zaväzuje vypracovať pre Objednávateľa pre potreby evidencie v elektronickej forme pracovné výkazy založené na určení časového rozsahu konkrétnych vykonaných audítorských činností na jednotlivých auditoch podľa článku 2. tejto Rámcovej dohody za zapojených expertov Poskytovateľa (t. j. rozsah vyjadrený v človekohodinách v zmysle bodu 3.12), ak sa zmluvné strany v priebehu realizácie tejto Rámcovej dohody nedohodnú inak. Formát pracovných výkazov bude určený na základe vzájomnej dohody kontaktných osôb Objednávateľa a Poskytovateľa podľa bodu 11.3 tejto Rámcovej dohody.
12. Za človekohodinu sa pre účely tejto Rámcovej dohody pokladá čistý čas experta strávený na samotnom výkone auditu v rámci plnenia jednotlivých písomných objednávok. Do času započítaného do človekohodín sa nepočíta čas strávený presunom expertov Poskytovateľa na miesto a z miesta výkonu auditu, pracovné stretnutia a komunikácia Poskytovateľa s Objednávateľom, čas strávený expertmi Poskytovateľa zapracovávaním pripomienok predložených zo strany Objednávateľa k nedostatočne vypracovaným výstupom z jednotlivých písomných objednávok, čas strávený opakovaným interným kontrolným postupom pri kontrole výstupov u Poskytovateľa, prípadne iné činnosti, nespĺňajúce charakter výkonu auditu.
13. V rámci plnenia predmetu tejto Rámcovej dohody sa budú konať vo vopred dohodnutom čase pracovné stretnutia zástupcov zmluvných strán, ktoré sa uskutočnia v mieste sídla Objednávateľa, pokiaľ sa zmluvné strany nedohodnú inak. Za účasť na pracovných stretnutiach zástupcov zmluvných strán nevzniká Poskytovateľovi voči Objednávateľovi nárok na odmenu a náhradu nákladov a výdavkov s tým spojených, nakoľko tieto sú zahrnuté v celkovej cene za poskytovanie audítorských služieb. Predmetom pracovných stretnutí bude najmä hodnotenie stavu aktuálne vykonávaných auditov, riešenie aktuálnych problémov pri realizovaní jednotlivých objednávok, resp. výkone jednotlivých auditov a odsúhlasovanie termínov na odovzdanie a prevzatie výstupov z auditov. Zo stretnutí bude Poskytovateľom vypracovaný zápis z pracovného stretnutia, ktorý bude následne elektronicky prostredníctvom e-mailovej komunikácie schválený zástupcami oboch zmluvných strán, prostredníctvom kontaktných osôb na schvaľovanie podľa bodu 11.3 tejto Rámcovej dohody. Zmluvné strany považujú za podstatné porušenie povinností, ak sa niektorá zo zmluvných strán odmietne bez uvedenia objektívnych dôvodov zúčastniť pracovných stretnutí, alebo sa takéhoto pracovného stretnutia opakovane nezúčastní.

**Článok 4. Platobné a preberacie podmienky**

1. Strany berú na vedomie, že maximálny finančný limit tejto Rámcovej dohody počas doby jej platnosti je ...... EUR (slovom ..... eur) bez DPH a. ...... EUR (slovom ..... eur) vrátane 20 % DPH. Maximálny limit môže byť počas trvania Rámcovej dohody zmenený iba v súlade s ustanoveniami ZoVO. Poskytovateľovi nevznikne nárok na úhradu plnení, ktoré zrealizuje v rozpore s dojednaniami uvedenými v tejto Rámcovej dohode a v príslušnej vystavenej objednávke, vrátane prípadného dodatku k nej.
2. Cena audítorských služieb bude uvedená v príslušných objednávkach. Suma každej objednávky bude uvedená v EUR bez DPH a v EUR s DPH. Cena objednávky v rámci realizácie plnenia podľa bodu 2.1 tejto Rámcovej dohody bude stanovená ako príslušná cena za vykonanie systémového auditu uvedená v stĺpci e) Tab. č. 1. Cena objednávky v rámci realizácie plnenia podľa bodu 2.2 tejto Rámcovej dohody bude stanovená ako suma ceny za overenie Objednávateľom stanoveného počtu zoznamov deklarovaných výdavkov v rámci objednávky podľa príslušnej ceny za overenie zoznamu deklarovaných výdavkov uvedenej v stĺpci e) Tab. č. 1. Ceny za jednotlivé audítorské služby, uvedené v stĺpci e) Tab. č. 1 sú stanovené touto Rámcovou dohodou ako maximálne. Do ceny za poskytované audítorské služby sú zahrnuté všetky náklady a výdavky, ktoré Poskytovateľovi vzniknú pri plnení Rámcovej dohody alebo v súvislosti s jej plnením.

**Tab. č. 1**

|  |  |  |  |  |  |  |  |
| --- | --- | --- | --- | --- | --- | --- | --- |
| **Audítorské služby v zmysle Opisu predmetu zákazky (položka)** | **Ponúkaná jednotková cena za audítorské služby**  **v EUR bez DPH** | **Aktuálne platná sadzba DPH**  **v %\*** | **Výška DPH**  **v EUR k audítorským službám\*** | **Ponúkaná jednotková cena za audítorské služby**  **v EUR**  **s DPH** | **Predpokladaný počet audítorských služieb počas obdobia realizácie zákazky** | **Celková cena za audítorské služby počas obdobia realizácie zákazky**  **v EUR** | **Celková cena za poskytnutie audítorských služieb**  **v EUR\*\*** |
| **(a)** | **(b)** | **(c)** | **(d)** | **(e) = (b) + (d)** | **(f)** | **(g) = (e) x (f)** | **(h)** |
| **„vykonanie systémového auditu“** |  |  |  |  | **2** |  |  |
| **„overenie zoznamu deklarovaných výdavkov“** |  |  |  |  | **50** |  |

\**V prípade, ak Poskytovateľ so sídlom v SR je platiteľom DPH, bude v stĺpci (c) uvedená aktuálne platná sadzba DPH v SR (20%) a v stĺpci (d) zodpovedajúca suma DPH, vypočítaná na základe údajov v stĺpci (b).*

*V prípade, ak Poskytovateľ so sídlom v SR nie je platiteľom DPH, stĺpec (c) a (d) sa nevypĺňajú.*

*V prípade, ak je Poskytovateľ zahraničnou osobou, bude v stĺpci (c) uvedená aktuálne platná sadzba DPH v SR (20 %) a v stĺpci (d) zodpovedajúca suma DPH, vypočítaná na základe údajov v stĺpci (b). DPH odvádza v tomto prípade Objednávateľ.*

*\*\**\* *Predpokladaný počet poskytnutých audítorských služieb podľa článku 2 tejto Rámcovej dohody počas obdobia realizácie zákazky. Počet jednotlivých poskytnutých audítorských služieb počas obdobia realizácie zákazky bude závisieť od potrieb Objednávateľa, pričom bude realizovaný v súlade s touto Rámcovou dohodou a ZoVO.*

*\*\*\*Celková cena za poskytnutie audítorských služieb stanovená ako súčet sumárnych cien za poskytnutie audítorských služieb počas obdobia realizácie zákazky, uvedených v stĺpci (g).*

1. Po ukončení plnenia písomnej objednávky podľa bodu 2.22, resp. 2.23 Poskytovateľ do 10 pracovných dní doručí Objednávateľovi v troch vyhotoveniach Preberací protokol podpísaný kontaktnou osobou Poskytovateľa podľa bodu 11.3 tejto Rámcovej dohody. Poskytovateľ priloží k Preberaciemu protokolu písomné zhrnutie poskytnutých audítorských služieb, ku ktorým nie sú písomné výstupy.
2. Objednávateľ do 20 pracovných dní od doručenia Preberacieho protokolu a všetkých výstupov doručí alebo osobne proti podpisu odovzdá Poskytovateľovi podpísaný Preberací protokol, v prípade ak boli služby vykonané riadne podľa objednávky a bez vád. Podpísanie Preberacieho protokolu zo strany Objednávateľa sa bude pokladať za potvrdenie, že predmet objednávky bol riadne dodaný. Poskytovateľovi vzniká právo vystaviť faktúru až po schválení odovzdávaného plnenia podpísaním Preberacieho protokolu Objednávateľom. Preberací protokol podpisuje v mene Objednávateľa kontaktná osoba podľa bodu 11. 4 tejto Rámcovej dohody alebo iná osoba písomne určená kontaktnou osobou Objednávateľa. Objednávateľ preberací protokol nepodpíše v prípade, ak Poskytovateľ nedoručil Objednávateľovi všetky výstupy v listinnej a elektronickej podobe.
3. V prípade, ak boli auditom, resp. auditmi vykonávanými podľa objednávky Poskytovateľom zistené nedostatky, má Poskytovateľ právo vystaviť faktúru za dodanie čiastkového plnenia podľa bodu 2.23 v sume zodpovedajúcej 90% z ceny predmetnej vystavenej objednávky. Faktúru za dodanie čiastkového plnenia je Poskytovateľ oprávnený vystaviť pri primeranom dodržaní postupu podľa bodov 4.3 a 4.4 jednotlivými zmluvnými stranami. Na zostávajúcich 10% z ceny objednávky má Poskytovateľ právo vystaviť faktúru až po doručení všetkých výstupov podľa bodu 2.19 tejto Rámcovej dohody v rámci realizácie predmetnej objednávky pri primeranom dodržaní postupu podľa bodov 4.3 a 4.4 jednotlivými zmluvnými stranami.
4. Zmluvné strany tejto Rámcovej dohody sa dohodli, že Objednávateľ faktúru uhradí v lehote splatnosti 30 dní odo dňa jej doručenia do podateľne Objednávateľa. Poskytovateľ sa zaväzuje doručiť faktúru do podateľne Objednávateľa do 5 pracovných dní od podpísania Preberacieho protokolu Objednávateľom. Zmluvné strany tejto Rámcovej dohody sa v súlade s príslušnými ustanoveniami Obchodného zákonníka (§ 340b) dohodli, že v odôvodnených prípadoch môže Objednávateľ požiadať Poskytovateľa o stanovenie dlhšej lehoty splatnosti faktúr, a to maximálne 60 dní odo dňa jej doručenia do podateľne Objednávateľa. V prípade, ak Poskytovateľ je platiteľom DPH, pri fakturácii bude uplatnená zákonom stanovená sadzba DPH. Ak je Poskytovateľ zahraničný subjekt, vystavuje faktúru bez DPH a sumu vo výške DPH odvádza Objednávateľ. Ak sa Poskytovateľ, ktorý v čase podpisu Rámcovej dohody nie je platiteľom DPH, stane v priebehu plnenia tejto Rámcovej dohody platiteľom DPH, nemá nárok na navýšenie ceny o DPH.
5. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v platnom znení, číslo Rámcovej dohody Objednávateľa, číslo objednávky a stručný popis fakturovaného predmetu plnenia objednávky, ktorej sa faktúra týka. Povinnou prílohou faktúry bude zmluvnými stranami podpísaný Preberací protokol. V prípade, ak vyhotovená faktúra nebude obsahovať všetky náležitosti daňového dokladu alebo jej prílohou nebude požadovaný Preberací protokol podpísaný Objednávateľom, je Objednávateľ povinný takto doručenú faktúru obratom vrátiť Poskytovateľovi v lehote splatnosti faktúry s uvedením zistených nedostatkov. V prípade vrátenia faktúry zo strany Objednávateľa je Poskytovateľ povinný takúto faktúru opraviť a opätovne obratom doručiť do podateľne Objednávateľa. Na opravenej faktúre Poskytovateľ vyznačí novú 30 dňovú, resp. 60 dňovú lehotu jej splatnosti, a to podľa dĺžky splatnosti uvedenej v pôvodnej faktúre, ktorá začne plynúť dňom doručenia opravenej faktúry do podateľne Objednávateľa.
6. V prípade, ak poskytnuté plnenie nebude zodpovedať požadovanému plneniu uvedenému v objednávke, alebo budú zistené akékoľvek vady, Objednávateľ nepodpíše Preberací protokol a túto skutočnosť oznámi Poskytovateľovi do 20 pracovných dní odo dňa predloženia Preberacieho protokolu Objednávateľovi. Poskytovateľ bude v danom prípade povinný zistené nedostatky na vlastné náklady odstrániť bez zbytočného odkladu, avšak najneskôr do 7 pracovných dní po ich oznámení zo strany Objednávateľa, ak sa zmluvné strany nedohodnú inak. Následne Objednávateľ schváli alebo neschváli odovzdávané plnenie predmetnej objednávky.
7. V prípade, ak Objednávateľ opätovne zistí tie isté vady odovzdávaného plnenia, a to v zmysle bodu 4.8 (t. j. po márnom uplynutí lehoty 7 pracovných dní na odstránenie nedostatkov, alebo inej lehoty odsúhlasenej zmluvnými stranami), má sa za to, že Poskytovateľ je v omeškaní s plnením predmetu objednávky, resp. Rámcovej dohody. V tomto prípade si môže Objednávateľ uplatniť voči Poskytovateľovi zmluvnú pokutu podľa bodu 8.1 tejto Rámcovej dohody.
8. V prípade, ak po podpise preberacieho protokolu vyjdú najavo skryté vady, prípadne pochybenia v rámci odovzdaného a prevzatého predmetu plnenia a v dôsledku týchto skrytých vád vznikne, resp. by mohla Objednávateľovi a/alebo Európskej únii vzniknúť škoda, Poskytovateľ sa zaväzuje skryté vady odstrániť na vlastné náklady, v primeranej lehote stanovenej Objednávateľom a uhradiť prípadné škody vzniknuté jeho konaním, opomenutím konania, alebo dodaním vadného plnenia.
9. Pokiaľ nie je písomne dohodnuté inak, záväzky Poskytovateľa v súvislosti s vadami plnenia, skrytými vadami alebo zárukou za kvalitu, či inou zárukou za písomné výstupy budú posudzované v rozsahu ustanovení tohto článku a v súlade s platnou legislatívou SR. Za vadu, za ktorú zodpovedá Poskytovateľ, sa považuje nesúlad plnenia Poskytovateľa, vrátane osôb konajúcich za Poskytovateľa alebo pre Poskytovateľa, s touto Rámcovou dohodou v znení jej prípadných dodatkov a príslušnými objednávkami a záväznými prepismi SR a EÚ. Za vadu sa považuje tiež stav, kedy sa nedosiahol účel a/alebo cieľ stanovený touto Rámcovou dohodou.
10. Zmluvné strany sa dohodli na záručnej dobe za jednotlivé poskytnuté služby a riadne odovzdané výstupy v trvaní 5 rokov od ukončenia poslednej finančnej operácie v rámci plnenia predmetu tejto Rámcovej dohody, pokiaľ si zmluvné strany nedohodnú dlhšiu záručnú dobu.
11. Zmluvné strany sa zaväzujú, že všetky finančné záväzky, vrátane zmluvných pokút, sankcií a náhrady škody si budú uhrádzať na bankové účty uvedené v záhlaví tejto Rámcovej dohody alebo preukázateľne písomne oznámené druhej zmluvnej strane.

**Článok 5. Právne vzťahy**

5.1 Právne vzťahy medzi Objednávateľom a Poskytovateľom sa riadia podmienkami a dojednaniami tejto Rámcovej dohody, prípadnými dodatkami k Rámcovej dohode, jednotlivými objednávkami a dodatkami k objednávkam, dokumentáciou z verejného obstarávania, Obchodného zákonníka a ostatnou platnou legislatívou SR vzťahujúcou sa k tejto Rámcovej dohode.

5.2 Neoddeliteľnou súčasťou tejto Rámcovej dohody je:

* Príloha č. 1 – Čiastkové ciele auditu pri systémovom audite,
* Príloha č. 2 – Čiastkové ciele auditu pri audite operácií,
* Príloha č. 3 – Vyhlásenie o funkčnej nezávislosti a odbornej spôsobilosti,
* Príloha č. 4 – Požiadavky odbornej spôsobilosti, ktoré musia spĺňať experti Poskytovateľa   
  v zmysle dokumentácie z verejného obstarávania,
* Príloha č. 5 – Zoznam subdodávateľov Poskytovateľa.

**Článok 6. Vyhlásenia Poskytovateľa**

6.1 Ku dňu uzavretia tejto Rámcovej dohody Poskytovateľ samostatne vyhlasuje a ručí Objednávateľovi, že:

(a) je osobou oprávnenou uzavrieť túto Rámcovú dohodu, uplatňovať svoje práva a plniť svoje záväzky vyplývajúce z tejto Rámcovej dohody;

(b) nie je osobou:

* 1. na majetok ktorej bol vyhlásený konkurz, alebo povolená reštrukturalizácia;
  2. na majetok ktorej prebieha výkon súdneho rozhodnutia; alebo
  3. ktorej majetok je predmetom takého súdneho konania, exekučného konania, arbitráže, či správneho konania, ktorej výsledok by mohol podstatne ovplyvniť schopnosť Poskytovateľa plniť záväzky na základe tejto Rámcovej dohody;

(c) uzavretie a plnenie tejto Rámcovej dohody zo strany Poskytovateľa nie je a nebude v rozpore:

* 1. so žiadnym zákonom alebo iným právnym predpisom platným pre Poskytovateľa;
  2. s Konštitučnými dokumentmi a inými vnútornými dokumentmi Poskytovateľa;
  3. so žiadnou zmluvou, dojednaním alebo iným dokumentom záväzným pre Poskytovateľa.

**Článok 7. Poistenie a zodpovednosť za škodu**

7.1 Poskytovateľ podpisom tejto Rámcovej dohody potvrdzuje, že má uzatvorenú poistnú zmluvu na poistenie zodpovednosti za škodu spôsobenú pri vykonávaní jeho podnikateľskej činnosti s minimálnou poistnou sumou vo výške 1 000 000 EUR (slovom jeden miliónov EUR) a zaväzuje sa, že bude udržiavať takéto poistenie v platnosti počas celej doby platnosti tejto Rámcovej dohody a počas doby trvania záruky na jednotlivé audítorské služby, avšak minimálne do 31.12.2028; Poskytovateľ sa pravdivosť tohto tvrdenia zaväzuje bezodkladne preukázať Objednávateľovi vždy na základe písomnej požiadavky Objednávateľa.

7.2 Poskytovateľ zodpovedá za prípadné škody, ktoré vzniknú Objednávateľovi v súvislosti s plnením, resp. v dôsledku neposkytnutého plnenia predmetu tejto Rámcovej dohody a/alebo objednávky v plnom rozsahu. Zodpovednosti za škodu sa zbaví, iba ak preukáže okolnosti vylučujúce zodpovednosť v zmysle ustanovenia § 374 Obchodného zákonníka.

7.3 Poskytovateľ má nárok na náhradu škody spôsobenej omeškaním Objednávateľa so splnením peňažného záväzku len v rozsahu, v akom táto škoda nie je krytá úrokmi z omeškania alebo paušálnou náhradou nákladov spojených s uplatnením pohľadávky, alebo ich súčtom.

**Článok 8. Zmluvné pokuty a sankcie**

8.1 Objednávateľ má právo na zmluvnú pokutu, a to:

* zmluvnú pokutu vo výške 0,1% z celkovej ceny záväzne objednaného plnenia stanoveného v objednávke v prípade omeškania Poskytovateľa s plnením jednotlivých termínov uvedených v objednávke alebo jej čiastkového plnenia, a to za každý deň takéhoto omeškania;
* zmluvnú pokutu vo výške 0,1% z celkovej ceny záväzne objednaného plnenia stanoveného v objednávke v prípade omeškania Poskytovateľa s riadnym odovzdaním plnenia predmetu objednaného plnenia podľa bodu 4.8 tejto Rámcovej dohody, a to za každý deň takéhoto omeškania.

8.2 Objednávateľ má právo na zmluvnú pokutu v sume 20 000 EUR (slovom dvadsať tisíc eur) v prípade nedodržania funkčnej nezávislosti vyžadovanej pri plnení jednotlivých objednávok podľa bodu 2.28 a 3.5.

* 1. Objednávateľ má právo na zmluvnú pokutu v sume 20 000 EUR (slovom dvadsať tisíc eur) v prípade použitia výstupov v rozpore s bodom 2.31, alebo nedodržania povinnosti mlčanlivosti Poskytovateľa podľa bodu 18.2.
  2. Objednávateľ má právo na zmluvnú pokutu v sume 10 000 EUR (slovom desať tisíc eur) v prípade, ak si Poskytovateľ vyžiada a/alebo použije doklady, písomnosti a informácie od auditovaného subjektu nad rámec rozsahu vykonávaného auditu v rámci príslušných vystavených objednávok, t. j. v rozpore s dobrými mravmi.
  3. Objednávateľ má právo na zmluvnú pokutu v sume 20 000 EUR (slovom dvadsať tisíc eur), ak Poskytovateľ porušil alebo riadne a úplne nevykonal povinnosť týkajúcu sa subdodávateľov, uvedenú v bode 19.2. a 19.3.
  4. Objednávateľ má právo na zmluvnú pokutu v sume 20 000 EUR (slovom dvadsať tisíc eur), ak Poskytovateľ nebude mať pre potreby plnenia tejto Rámcovej dohody k dispozícií expertov v súlade s bodom 3.8.
  5. Objednávateľ má právo na zmluvnú pokutu 1 000 EUR (slovom jeden tisíc eur) za každý deň existencie dôvodu vzniku práva na odstúpenie od Rámcovej dohody v zmysle § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „zákon č. 315/2016 Z. z.“). Právo na zmluvnú pokutu zaniká, ak Objednávateľ odstúpi od Rámcovej dohody v súlade s § 15 ods. 1 zákona č. 315/2016 Z. z.
  6. Uplatnením zmluvnej pokuty nie je dotknuté právo Objednávateľa na náhradu škody prevyšujúcej výšku zmluvnej pokuty a ujmy, ktorá mu tým vznikne.
  7. V prípade omeškania Objednávateľa so splnením peňažného záväzku alebo jeho časti, je Objednávateľ v súlade s § 369a) Obchodného zákonníka v znení zákona č. 9/2013 Z. z. povinný platiť z nezaplatenej sumy úroky z omeškania v sadzbe podľa Nariadenia vlády SR č. 21/2013 Z. z., ak o ich zaplatenie Poskytovateľ požiada.
  8. Objednávateľ nie je v omeškaní a nie je povinný plniť, čo mu ukladá táto Rámcová dohoda, ak nastanú dôvody podľa § 15 ods. 2 zákona č. 315/2016 Z. z.

**Článok 9. Informačná povinnosť**

9.1 Poskytovateľ sa zaväzuje, že bude Objednávateľa informovať o všetkých závažných skutočnostiach a zmenách, ktoré môžu mať vplyv na schopnosť ktorejkoľvek strany plniť svoje záväzky. Ide najmä o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo o predaji podniku alebo časti podniku, zánik alebo odňatie poverenia na výkon podnikateľskej činnosti a pod. Ak Poskytovateľ poruší povinnosť informovať o vyššie uvedených zmenách Objednávateľa, nesie zodpovednosť za všetky škody, ktoré vzniknú Objednávateľovi v dôsledku porušenia tejto povinnosti.

**Článok 10. Povinnosti zmluvných strán**

* 1. Okrem povinností uvedených v tejto Rámcovej dohode a/alebo písomnej objednávke je Poskytovateľ povinný strpieť výkon kontroly/auditu/overovania osobami oprávnenými vykonávať kontrolu/audit/overovanie v súvislosti s dodávanými službami a poskytnúť im všetku potrebnú súčinnosť, a to minimálne do 31. 12. 2028. Splnenie tejto povinnosti je Poskytovateľ povinný zabezpečiť aj zo strany všetkých subdodávateľov, ktorí sa podieľali na plnení tejto Rámcovej dohody.
  2. Oprávnené osoby na výkon kontroly/auditu/overovania na mieste v súvislosti s predmetom Rámcovej dohody, resp. objednávok sú najmä:

1. zástupcovia riadiaceho orgánu Programu SK – AT;
2. Ministerstvo finacií SR ako certifikačný orgán;
3. Ministerstvo finacií SR ako orgán auditu, jeho spolupracujúce orgány (najmä Úrad vládneho auditu), a osoby poverené na výkon kontroly/auditu;
4. Najvyšší kontrolný úrad SR;
5. splnomocnení zástupcovia Európskej komisie a Európskeho dvora audítorov;
6. orgán zabezpečujúci ochranu finančných záujmov EÚ;
7. osoby prizvané alebo poverené orgánmi/subjektami uvedenými v písm. a) až f) v súlade s príslušnými právnymi predpismi SR a EÚ.
   1. Poskytovateľ sa v prípade požiadavky Objednávateľa zaväzuje umožniť v rámci výkonu auditu účasť audítorov z príslušných orgánov Rakúskej spolkovej republiky ako pozorovateľov.
   2. Zmluvné strany tejto Rámcovej dohody sa zaväzujú, že počas realizácie audítorských služieb vyplývajúcich z tejto Rámcovej dohody budú navzájom spolupracovať a vyvinú maximálne úsilie a súčinnosť, aby bola Rámcová dohoda realizovaná v súlade s jej predmetom.
   3. Poskytovateľ sa zaväzuje postupovať pri plnení predmetu tejto Rámcovej dohody s odbornou starostlivosťou a dodať predmet Rámcovej dohody podľa svojich najlepších schopností a v súlade s podmienkami tejto Rámcovej dohody, resp. objednávok uzavretých v súlade s touto Rámcovou dohodou.
   4. V nadväznosti na povinnosti uvedené v bode 10.5 sa Poskytovateľ zaväzuje sledovať zmeny všetkých dokumentov týkajúcich sa požadovaných audítorských služieb (predovšetkým legislatívneho a metodického charakteru) prijímané orgánmi EÚ a SR a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Rámcovej dohody.
   5. Poskytovateľ je povinný bezodkladne upozorniť Objednávateľa na vecnú nesprávnosť jeho pokynov alebo na také skutočnosti, ktoré bránia riadne zrealizovať predmet plnenia. V takom prípade je Poskytovateľ povinný postupovať podľa pokynov Objednávateľa len vtedy, ak Objednávateľ aj po predchádzajúcom písomnom upozornení Poskytovateľa trval na plnení podľa svojich pokynov. Poskytovateľ nie je povinný postupovať podľa pokynov Objednávateľa, ak by tieto pokyny boli v rozpore s touto Rámcovou dohodou a/alebo objednávkou, resp. s právnym poriadkom SR a/alebo právnymi predpismi EÚ, ktorými je SR viazaná.
   6. Poskytovateľ je povinný oznámiť Objednávateľovi všetky okolnosti, ktoré zistil v súvislosti s plnením predmetu Rámcovej dohody a/alebo objednávky, ktoré môžu mať vplyv na zmenu pokynov Objednávateľa, pričom od pokynov Objednávateľa, ktoré boli Poskytovateľovi oznámené v súvislosti s poskytovaním audítorských služieb podľa tejto Rámcovej dohody a/alebo objednávky, sa môže Poskytovateľ odchýliť, len ak to Objednávateľ výslovne v konkrétnom prípade nezakáže a zároveň je to nevyhnutné v záujme Objednávateľa a Poskytovateľ nemôže včas dostať jeho súhlas.

**Článok 11. Vzájomná komunikácia strán**

11.1 S poukázaním na príslušné články tejto Rámcovej dohody, ktoré upravujú otázky vzájomnej komunikácie medzi stranami, akékoľvek oznámenia, žiadosti, upomienky, výzvy alebo iné informácie, ktoré majú byť vykonané v súlade s touto Rámcovou dohodou, musia mať písomnú formu, ak nie je dohodnuté inak. Takéto zásielky vo forme oznámenia, žiadosti, upomienky, výzvy alebo iné informácie budú považované za riadne doručené druhej zmluvnej strane, ak budú prijaté zmluvnou stranou, ktorej boli adresované na kontaktné adresy Objednávateľa a Poskytovateľa podľa bodu 11.3 Za deň doručenia zásielky zmluvnej strane, ktorej bola adresovaná sa považuje takisto deň,

* 1. v ktorom ju táto zmluvná strana odmietla prijať,
  2. ktorým márne uplynula odberná lehota pre jej vyzdvihnutie si na pošte alebo
  3. v ktorý bola na nej zamestnancom pošty vyznačená poznámka, že “adresát sa odsťahoval”, “adresát je neznámy” alebo iná poznámka, ktorá podľa poštového poriadku znamená nedoručiteľnosť zásielky.

11.2 Ak sa zmluvné strany tejto Rámcovej dohody vzájomne dohodnú, môžu sa informácie, ktoré nezakladajú vznik, zmenu alebo zánik tejto Rámcovej dohody alebo jednotlivých objednávok a dodatkov k nim, uvedené v bode 11.1, týkajúce sa vzájomnej komunikácie, považovať za doručené druhej zmluvnej strane aj po ich zaslaní elektronicky na e-mailové adresy alebo faxom na adresy uvedené v bode 11.3, prípadne iným osobám dohodnutým obidvomi zmluvnými stranami; v takom prípade sa považujú za doručené, ak prijímajúca strana zašle potvrdenie o ich prijatí odosielajúcej strane. Tieto informácie si strany zašlú formou šifrovania dát, pokiaľ o to ktorákoľvek strana požiada.

11.3 Kontaktné adresy pre komunikáciu sú:

(a) v prípade Objednávateľa:

Adresa: Štefanovičova 5, P.O.BOX 82, 817 82 Bratislava 15

Tel:

E-mail:

(b) v prípade Poskytovateľa:

Adresa:

Tel:

E-mail:

11.4 Objednávateľ a Poskytovateľ sa zaväzujú písomne si navzájom oznámiť kontaktné osoby pre komunikáciu a schvaľovanie objednávok, a to do 5 pracovných dní od nadobudnutia účinnosti tejto Rámcovej dohody.

11.5 Strany tejto Rámcovej dohody sa dohodli, že v prípade pokiaľ nastane zmena údajov uvedených v bode 11.3 alebo 11.4, pre jej akceptáciu postačuje včasné písomné oznámenie druhej strane Rámcovej dohody.

**Článok 12. Postúpenie práv a povinností**

12.1 Táto Rámcová dohoda a objednávky na základe a v súlade s ňou vystavené zaväzujú aj prípadných právnych nástupcov zmluvných strán bez ohľadu na to, či u niektorej zo strán tejto Rámcovej dohody došlo k zmene právnej formy, zlúčeniu, splynutiu alebo rozdeleniu. Zmena Rámcovej dohody z dôvodu nahradenia pôvodného Poskytovateľa novým Poskytovateľom sa vykoná v súlade s príslušnými ustanoveniami ZoVO.

12.2 Žiadna zmluvná strana nie je oprávnená postúpiť akékoľvek práva alebo povinnosti na tretiu stranu bez predchádzajúceho písomného súhlasu druhej zmluvnej strany.

**Článok 13. Ukončenie zmluvného vzťahu**

* 1. Zmluvné strany môžu túto Rámcovú dohodu písomne ukončiť dohodou, odstúpením, prípadne vypovedaním Rámcovej dohody v zmysle ďalších bodov tohto článku.
  2. Odstúpenie od Rámcovej dohody a výpoveď je potrebné písomne doručiť druhej zmluvnej strane tejto Rámcovej dohody.
  3. Zmluvné strany sa dohodli, že v prípade podstatného porušenia tejto Rámcovej dohody majú právo od tejto Rámcovej dohody odstúpiť, a to bez nároku na odstupné. Odstúpením od tejto Rámcovej dohody zanikajú všetky práva a povinnosti zmluvných strán z tejto Rámcovej dohody, ako aj dotknutej objednávky. Odstúpenie od Rámcovej dohody sa nedotýka nároku oprávnenej zmluvnej strany na náhradu škody vzniknutej porušením tejto Rámcovej dohody povinnou zmluvnou stranou a na uplatnenie zmluvnej pokuty a sankcií. Odstúpenie od Rámcovej dohody je účinné dňom doručenia oznámenia o odstúpení od Rámcovej dohody druhej zmluvnej strane, alebo dňom uvedenom v oznámení o odstúpení. Zmluvné strany sa dohodli, že v prípade odstúpenia od Rámcovej dohody Rámcová dohoda zaniká a pre prípad objednávok, ktorých realizácia ešte nebola ukončená podpísaním preberacieho protokolu zaniká Poskytovateľovi nárok na odmenu, a to dňom zániku tejto Rámcovej dohody.
  4. Rámcovú dohodu je možné vypovedať zo strany Objednávateľa kedykoľvek aj bez uvedenia výpovedného dôvodu s trojmesačnou výpovednou lehotou. Poskytovateľ je oprávnený vypovedať túto Rámcovú dohodu v prípade preukázaného závažného porušenia povinností Objednávateľa vyplývajúcich z tejto Rámcovej dohody s trojmesačnou výpovednou lehotou. Zmluvné strany sa dohodli, že výpovedná lehota začína plynúť od prvého dňa nasledujúceho kalendárneho mesiaca, v ktorom bola výpoveď doručená druhej zmluvnej strane.
  5. Zmluvné strany tejto Rámcovej dohody berú na vedomie, že v prípade vypovedania Rámcovej dohody zaniká táto Rámcová dohoda uplynutím výpovednej lehoty, avšak plnenie jednotlivých objednávok, ktorých realizácia ešte nebola ukončená riadnym podpísaním preberacieho protokolu, zanikne až ich splnením, pokiaľ sa zmluvné strany nedohodnú inak.
  6. Zmluvné strany sa dohodli, že za podstatné porušenie Rámcovej dohody budú považovať najmä:

1. omeškania Poskytovateľa s dodaním plnenia alebo čiastkového plnenia, pokiaľ bolo dohodnuté, a to o viac ako 10 kalendárnych dní;
2. neodstránenie vád poskytnutého plnenia ani v dodatočnej lehote, stanovenej Objednávateľom na odstránenie vád;
3. neodstránenie skrytých vád zistených po odovzdaní objednaného plnenia v primeranej lehote stanovenej Objednávateľom;
4. nedohodnutie sa zmluvných strán na záväznej písomnej objednávke, resp. neodôvodnené neuzavretie záväznej písomnej objednávky v stanovenej lehote;
5. opakovaná a dostatočne objektívne neodôvodnená neúčasť zástupcov zmluvných strán na pracovných stretnutiach organizovaných v zmysle bodu 3.13 tejto Rámcovej dohody;
6. nedodržanie funkčnej nezávislosti podľa bodu 2.28 a 3.5 tejto Rámcovej dohody;
7. nedodržanie povinnosti Poskytovateľa zabezpečiť na plnenie tejto Rámcovej dohody minimálny počet odborne spôsobilých expertov podľa článku 3.7 a 3.8 tejto Rámcovej dohody;
8. nedodržanie povinnosti Poskytovateľa udržiavať poistenie zodpovednosti za škodu v platnosti podľa bodu 7.1 tejto Rámcovej dohody;
9. nedodržanie povinnosti mlčanlivosti Poskytovateľa podľa bodu 18.2 a 18.3 tejto Rámcovej dohody;
10. porušenie povinnosti týkajúcej sa subdodávateľa podľa bodu 19.2. a 19.3 tejto Rámcovej dohody;
11. použitie údajov získaných pri poskytovaní audítorských služieb v rozpore s bodom 2.31 tejto Rámcovej dohody.
    1. V prípade ukončenia tohto zmluvného vzťahu si zmluvné strany ponechajú vzájomne poskytnuté plnenia, ktoré v súlade s touto Rámcovou dohodou oprávnene prijali od druhej zmluvnej strany, pokiaľ sa strany nedohodnú inak.
    2. V prípade, ak Objednávateľ v dôsledku neodstránenia skrytých vád odstúpi od tejto Rámcovej dohody, Poskytovateľ sa zaväzuje vrátiť Objednávateľovi všetky plnenia poskytnuté mu Objednávateľom v súvislosti s plnením objednávok, v rámci ktorých boli skryté vady zistené. Tým nie je dotknuté právo Objednávateľa na uplatnenie náhrady škody a zmluvnej pokuty, na ktorú mu vznikol nárok.

**Článok 14. Doba platnosti a účinnosti Rámcovej dohody**

14.1 Táto Rámcová dohoda sa uzatvára na dobu určitú v trvaní odo dňa nadobudnutia účinnosti Rámcovej dohody do uplynutia 48 mesiacov, alebo do vyčerpania finančného limitu tejto Rámcovej dohody, podľa toho, ktorá skutočnosť nastane skôr. Táto Rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR.

14.2 Poskytovateľ berie na vedomie, že Objednávateľ je z dôvodu financovania tejto Rámcovej dohody z prostriedkov Európskej únie povinný pred podpisom Rámcovej dohody zaslať dokumentáciu z verejného obstarávania na kontrolu príslušnému riadiacemu orgánu a podať Úradu pre verejné obstarávanie podnet na výkon kontroly ním zadávanej zákazky podľa § 169 ods. 2 ZoVO. Objednávateľ podpíše túto Rámcovú dohodu s Poskytovateľom až v prípade, ak riadiaci orgán ani Úrad pre verejné obstarávanie nezistia pri kontrole procesu verejného obstarávania nedostatky, ktoré by bránili ju podpísať.

**Článok 15. Salvátorská doložka**

15.1 V prípade, že sa ktorékoľvek z ustanovení tejto Rámcovej dohody ukáže byť v ľubovoľnom rozsahu neplatným, neúčinným alebo nevykonateľným, bude toto ustanovenie nahradené takým platným, účinným a vykonateľným ustanovením, ktoré sa bude čo najmenej odlišovať od princípov dohodnutých v tejto Rámcovej dohode. Ostatné ustanovenia tejto Rámcovej dohody zostanú nedotknuté.

**Článok 16. Súhlas so sprístupnením informácií, vyhlásenie k spracúvaniu osobných údajov**

* 1. Strany berú na vedomie a súhlasia, že podmienky uzatvorenia Rámcovej dohody ako aj jednotlivých objednávok bude Objednávateľ povinný v zákonom stanovenom rozsahu sprístupniť a/alebo zverejniť v súlade s podmienkami zákona o slobodnom prístupe k informáciám.

16.2 Poskytovateľ berie na vedomie, že spracúvanie osobných údajov Objednávateľom, ktoré Poskytovateľ ako uchádzač uviedol v ponuke a v tejto Rámcovej dohode je zákonné, vykonávané v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov (ďalej len „ZoOU“), a dobrými mravmi a na relevantnom právnom základe.

**Článok 17. Zmeny Rámcovej dohody a oddeliteľnosť jej ustanovení**

* 1. Pokiaľ v tejto Rámcovej dohode nie je uvedené inak, prípadné zmeny, úpravy a doplnenia tejto Rámcovej dohody môžu byť vykonané iba na základe písomnej dohody oboch zmluvných strán vo forme jej číslovaných dodatkov, podpísaných oprávnenými zástupcami oboch zmluvných strán, a len v prípadoch, ak takéto zmeny nebudú v rozpore s platnými právnymi predpismi Slovenskej republiky a/alebo EÚ, ktorými je Slovenská republika viazaná.
  2. Zmeny rozsahu Rámcovej dohody je možné vykonať v zmysle príslušných ustanovení ZoVO. Takouto zmenou nemožno meniť charakter Rámcovej dohody.
  3. V prípade, ak sa ktorékoľvek ustanovenie tejto Rámcovej dohody stane nezákonným, neplatným alebo nevymáhateľným v ktorejkoľvek jurisdikcii, toto neovplyvňuje zákonnosť, platnosť alebo vymáhateľnosť ostatných ustanovení tejto Rámcovej dohody v príslušnej jurisdikcii alebo zákonnosť, platnosť a vymáhateľnosť ustanovení tejto Rámcovej dohody v ktorejkoľvek inej jurisdikcii.
  4. Podmienky tejto Rámcovej dohody, ktoré svojou povahou presahujú dobu platnosti Rámcovej dohody, zostávajú v platnosti v celom rozsahu a sú účinné až do okamihu ich splnenia a platia aj pre prípadných nástupcov a postupníkov zmluvných strán.
  5. Práva z tejto Rámcovej dohody nie sú prevoditeľné bez predchádzajúceho písomného súhlasu obidvoch zmluvných strán, ako je uvedené vyššie. Poskytovateľ bude oprávnený postúpiť neuhradené pohľadávky len s predchádzajúcim písomným súhlasom Objednávateľa.

Článok 18. Mlčanlivosť

* 1. Poskytovateľ v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „Všeobecné nariadenie o ochrane údajov) a so ZoOU, zabezpečí poučenie svojich zamestnancov a všetkých osôb, ktoré v rámci plnenia tejto Rámcovej dohody budú mať prístup na pracovisko Objednávateľa a pracoviská auditovaných subjektov, resp. by sa mohli v rámci plnenia predmetu tejto Rámcovej dohody dostať do kontaktu s osobnými údajmi Objednávateľa a auditovaných subjektov, a to najmä s dôrazom na povinnosť zachovávania mlčanlivosti podľa ustanovenia § 79 ZoOU a sankciami za porušenie zachovávania tejto mlčanlivosti podľa ustanovenia § 104 ZoOU. Poskytovateľ sa zaväzuje dodržiavať ďalšie pokyny Objednávateľa, príp. auditovaných subjektov za účelom zachovávania mlčanlivosti, o ktorých ho Objednávateľ, príp. auditované subjekty so súhlasom Objednávateľa preukázateľným spôsobom oboznámili.
  2. Poskytovateľ sa zaväzuje zabezpečiť plnenie povinnosti zachovávania mlčanlivosti osôb plniacich jeho úlohy v rámci predmetu plnenia tejto Rámcovej dohody a jednotlivých písomných objednávok. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, je Poskytovateľ povinný nahradiť Objednávateľovi škodu, ktorá mu porušením tejto povinnosti vznikla. Tým nie je dotknuté právo Objednávateľa uplatniť si voči Poskytovateľovi zmluvnú pokutu v zmysle bodu 8.3 tejto Rámcovej dohody.
  3. Zmluvné strany súhlasia s tým, že po uzavretí tejto Rámcovej dohody nebudú bez súhlasu druhej zmluvnej strany alebo s výnimkou prípadov vyžadovaných zákonom, či ktorýmkoľvek správnym alebo regulačným úradom, používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane, a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Zmluvné strany sa zaväzujú prijať opatrenia zabraňujúce zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto Rámcovej dohody. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie orgánom štátu, alebo to táto Rámcová dohoda umožňuje, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.

**Článok 19. Subdodávatelia, register partnerov verejného sektora**

1. Na poskytovanie niektorých plnení, ktoré tvoria súčasť poskytovaných plnení pre Objednávateľa, má Poskytovateľ, za podmienok dohodnutých v tejto Rámcovej dohode právo uzatvárať subdodávateľské zmluvy. Tým nie je dotknutá zodpovednosť Poskytovateľa za plnenie Rámcovej dohody a objednávok v súlade s § 41 ods. 8 ZoVO a Poskytovateľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
2. Poskytovateľ vyhlasuje, že v čase uzavretia tejto Rámcovej dohody má známych subdodávateľov, ktorých zoznam tvorí neoddeliteľnú súčasť tejto Rámcovej dohody ako Príloha č. 5. V zozname subdodávateľov vyhotovenom v súlade s § 41 ods. 3 ZoVO Poskytovateľ uvedie údaje v nasledovnom rozsahu: (i) meno a priezvisko alebo obchodné meno, resp. názov subdodávateľa, (ii) adresa pobytu alebo jeho sídlo, (iii) IČO alebo dátum narodenia, ak nebolo pridelené IČO, (iv) údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, (v) podiel zákazky, ktorý má v úmysle zadať subdodávateľom a predmet subdodávok. Poskytovateľ je povinný písomne oznámiť kontaktnej osobe Objednávateľa akúkoľvek zmenu údajov o subdodávateľovi podľa predchádzajúcej vety, okrem údajov o podiele zákazky, a to najneskôr 5 pracovných dní po tom, ako sa o zmene dozvedel.
3. Poskytovateľ je oprávnený zmeniť a/alebo doplniť subdodávateľa počas trvania Rámcovej dohody. Poskytovateľ je najneskôr 5 pracovných dní pred dňom, ktorým nový subdodávateľ začne plniť predmet Rámcovej dohody, predložiť kontaktnej osobe Objednávateľa písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi, a to v rozsahu podľa predchádzajúceho bodu 19.2.
4. Poskytovateľ, jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon č. 315/2016 Z. z.“), musia byť v súlade s § 11 ods. 1 ZoVO zapísaní do registra partnerov verejného sektora, a to počas celej doby trvania tejto Rámcovej dohody. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa zákona č. 315/2016 Z. z. Porušenie tejto povinnosti sa považuje za podstatné porušenie Rámcovej dohody a je dôvodom, ktorý oprávňuje Objednávateľa na odstúpenie od Rámcovej dohody a/alebo objednávky.
5. Poskytovateľ vyhlasuje, že jeho subdodávatelia, ktorí sú mu v čase uzavretia tejto Rámcovej dohody známi a ktorí majú povinnosť byť zapísaní v registri partnerov verejného sektora, a majú sa podieľať na plnení tejto Rámcovej dohody, majú zapísaných konečných užívateľov výhod v registri partnerov verejného sektora.
6. Poskytovateľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 zákona č. 315/2016 Z. z.
7. V prípade využitia expertov subdodávateľa ako odborných kapacít inej osoby na plnenie tejto Rámcovej dohody, doplňovaných v zmysle bodu 3.10 tejto Rámcovej dohody, musí Poskytovateľ za takéhoto subdodávateľa preukázať predložením relevantných dokladov splnenie podmienok účasti týkajúcich sa osobného postavenia podľa § 32 ZoVO, a to najneskôr s podaním žiadosti o písomný súhlas pri zmene/doplnení experta subdodávateľa. Zároveň pri takomto subdodávateľovi nesmú existovať dôvody na vylúčenie podľa § 40 ods. 6 písm. a) až h) a ods. 7 ZoVO.
8. Odstúpením Objednávateľa podľa predchádzajúceho bodu 19.7. nie je dotknuté právo Objednávateľa odstúpiť od Rámcovej dohody podľa bodu 13.3. Rámcová dohoda zaniká doručením oznámenia o odstúpení od Rámcovej dohody, alebo neskorším dňom uvedeným v tomto oznámení. Riadne poskytnuté plnenia, vzájomne poskytnuté do dňa odstúpenia od Rámcovej dohody, si zmluvné strany ponechajú.

Článok 20. Informovanosť a publicita

20.1 Poskytovateľ sa zaväzuje dodržiavať povinnosť, aby Objednávateľom určené fyzické výstupy v rámci plnenia predmetu Rámcovej dohody obsahovali v prípade pokynu Objednávateľa informácie týkajúce sa informovanosti a publicity požadované v rámci Programu SK – AT, t. j. najmä odkaz na fond Európskej únie a znak Európskej únie, logo Programu SK – AT, resp. iné informačné náležitosti, ktorých uvedenie má Objednávateľ povinnosť zabezpečiť na výstupoch svojich projektov. Požadované informácie k zabezpečeniu informovanosti a publicity poskytne Objednávateľ Poskytovateľovi dostatočne vopred.

Článok 21. Výkon auditu

21.1 Na základe podpisu tejto Rámcovej dohody Objednávateľ poveruje Poskytovateľa ako inú právnickú osobu, vrátane jej expertov, na výkon auditu, ktorý je predmetom tejto Rámcovej dohody, resp. jednotlivých vystavených objednávok.

21.2 V prípade potreby vystaví Objednávateľ pre Poskytovateľa pre zabezpečenie riadneho výkonu auditu písomný doklad v anglickom jazyku, preukazujúci oprávnenie Poskytovateľa vykonávať audit na jednotlivých auditovaných subjektoch v mene Objednávateľa ako orgánu auditu pre Program SK – AT.

Článok 22. Jazyk a vyhotovenia Rámcovej dohody

22.1 Táto Rámcová dohoda sa vyhotovuje v slovenskom jazyku. V prípade akéhokoľvek prekladu zo slovenského jazyka do akéhokoľvek iného jazyka zostáva verzia Rámcovej dohody v slovenskom jazyku rozhodujúca.

22.2 Táto Rámcová dohoda je vyhotovená v piatich (5) rovnopisoch. Objednávateľ dostane tri (3) vyhotovenia, Poskytovateľ dostane dve (2) vyhotovenia.

Článok 23. Rozhodné právo a súdna príslušnosť

23.1 Táto Rámcová dohoda a jej výklad sa riadi právom Slovenskej republiky. Akýkoľvek spor vzniknutý na základe tejto Rámcovej dohody alebo v súvislosti s ňou (vrátane sporov ohľadne existencie, platnosti, výkladu, porušenia alebo ukončenia tejto Rámcovej dohody alebo dôsledkov jej neplatnosti) bude predložený na rozhodnutie príslušnému slovenskému súdu.

Článok 24. Záverečné vyhlásenie

24.1 Strany vyhlasujú, že si dôkladne prečítali a pochopili obsah tejto Rámcovej dohody, súhlasia s tým, že táto Rámcová dohoda je vyjadrením ich skutočnej a slobodnej vôle, na dôkaz čoho ju strany prostredníctvom svojich zástupcov uzatvárajú pripojením svojich podpisov.

Za Objednávateľa: Za Poskytovateľa:

V Bratislave, dňa \_\_\_\_\_\_\_\_\_\_\_\_\_ V Bratislave, dňa \_\_\_\_\_\_\_\_\_\_\_\_\_

Odtlačok pečiatky Objednávateľa Odtlačok pečiatky Poskytovateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Albín Kotian

generálny tajomník služobného úradu titul, meno, priezvisko

**Príloha č. 1 návrhu Rámcovej dohody: Čiastkové ciele auditu pri systémovom audite**

**Čiastkové ciele auditu pri systémovom audite**

|  |  |
| --- | --- |
| **Auditované subjekty podľa bodu 2.3 Rámcovej dohody**  **s výnimkou Spoločného sekretariátu Viedeň** | **Rozsah overovania** |
| Čiastkový cieľ a): Overenie zmien nastavenia Systémov riadenia a kontroly (ďalej len „SRaK“) v nadväznosti na legislatívne a iné zmeny |
| Čiastkový cieľ b): Overenie a získanie uistenia o správnom nastavení a o funkčnosti a účinnosti SRaK na základe testovania vybraných kľúčových požiadaviek (ďalej len „KP“).  V rámci uvedeného čiastkového cieľa sa overia nasledovné KP a hodnotiace kritériá (ďalej len „HK“)[[2]](#footnote-2)2:  KP 1: Vhodné oddelenie funkcií a primerané systémy podávania správ a monitorovania v prípadoch, kde zodpovedný orgán poveruje vykonávaním úloh iný subjekt – HK 1.1, 1.2, 1.3, 1.4, 1.6.  KP 4: Primerané overovania riadenia – HK 4.1, 4.2, 4.3, 4.4.  KP 5: Zavedený účinný systém na zabezpečenie toho, aby boli všetky dokumenty týkajúce sa výdavkov a auditov uchovávané s cieľom zaistiť primeraný audítorský záznam (audit trail) – HK 5.3.  KP 7: Účinné uplatňovanie primeraných opatrení na boj proti podvodom – HK 7.2, 7.3, 7.4, 7.5., 7.6, 7.7. |

|  |  |
| --- | --- |
| **Spoločný sekretariát Viedeň** | **Rozsah overovania** |
| Čiastkový cieľ a): Overenie zmien nastavenia Systémov riadenia a kontroly (ďalej len „SRaK“) v nadväznosti na legislatívne a iné zmeny |
| Čiastkový cieľ b): Overenie a získanie uistenia o správnom nastavení a o funkčnosti a účinnosti SRaK na základe testovania vybraných KP.  V rámci uvedeného čiastkového cieľa sa overia nasledovné KP a HK2:  KP 1: Vhodné oddelenie funkcií a primerané systémy podávania správ a monitorovania v prípadoch, kde zodpovedný orgán poveruje vykonávaním úloh iný subjekt – HK 1.1, 1.2, 1.3, 1.4, 1.6.  KP 2: Primeraný výber operácií – HK 2.3, 2.4, 2.5.  KP 3: Primerané informácie poskytnuté prijímateľom – HK 3.1.  KP 4: Primerané overovania riadenia – HK 4.1, 4.3, 4.4.  KP 5: Zavedený účinný systém na zabezpečenie toho, aby boli všetky dokumenty týkajúce sa výdavkov a auditov uchovávané s cieľom zaistiť primeraný audítorský záznam (audit trail) – HK 5.1, 5.2, 5.3. |

**Príloha č. 2 návrhu Rámcovej dohody: Čiastkové ciele auditu pri audite operácií**

**Čiastkové ciele auditu pri audite operácií**

1. Overenie, že operácia nebola hlavným prijímateľom/partnerom fyzicky dokončená ani úplne vykonaná pred podaním žiadosti o financovanie v rámci Programu SK – AT, bola vykonávaná v súlade so zmluvou o poskytnutí nenávratného finančného príspevku/rozhodnutím o schválení žiadosti a v čase auditu spĺňa všetky príslušné podmienky týkajúce sa jej funkčnosti, použitia a cieľov, ktoré sa majú dosiahnuť (ustanovenie vyplývajúce z čl. 27 delegovaného nariadenia Komisie (EÚ) č. 480/2014).

Overenie zahŕňa napr.:

* overenie súladu vykázaných výdavkov so zmluvou o poskytnutí nenávratného finančného príspevku (napr. overenie vecnej, časovej, územnej oprávnenosti výdavkov; overenie oprávnenosti výdavkov vo vzťahu k pravidlám štátnej pomoci, pravidlám verejného obstarávania a pod.);
* overenie fyzickej realizácia projektu (napr. overenie, či sa projekt realizoval v súlade s podmienkami zmluvy a pod.),
* overenie dosahovania merateľných ukazovateľov projektu, cieľov projektu,
* overenie pravidiel v oblasti ochrany životného prostredia, rovnosti príležitostí,
* overenie archivácie dokumentov zo strany hlavného prijímateľa/partnera,
* overenie splnenia opatrení na nápravu nedostatkov zistených kontrolou/auditom a iným overovaním,
* overenie dodržiavania pravidiel pre publicitu projektu.

1. Overenie, že výdavky deklarované Európskej komisii zodpovedajú účtovným záznamom a že požadované podklady preukazujú primeraný audítorský záznam (audit trail) v súlade s čl. 25 delegovaného nariadenia Komisie (EÚ) č. 480/2014 (ustanovenie vyplývajúce z čl. 27 delegovaného nariadenia Komisie (EÚ) č. 480/2014).

Overenie zahŕňa napr.:

* overenie účtovníctva hlavného prijímateľa/partnera v rámci overovaných zoznamov deklarovaných výdavkov,
* overenie správnosti zaúčtovania súm,
* overenie riadneho zaevidovania účtovných dokladov v ITMS2014+ a v účtovníctve hlavného prijímateľa/partnera.

1. Overenie, že v prípade výdavkov deklarovaných Európskej komisii, platby prijaté hlavným prijímateľom/partnerom podľa čl. 67 ods. 1 písm. b) a c) a čl. 109 nariadenia Európskeho parlamentu a Rady (EÚ) č. 1303/2013 zodpovedajú výstupom a výsledkom a že výdavky deklarované Európskej komisii podľa čl. 67 ods. 1 písm. b) až d), čl. 109 nariadenia Európskeho parlamentu a Rady (EÚ) č. 1303/2013 a čl. 19 nariadenia Európskeho parlamentu a Rady (EÚ) č. 1299/2013 sú v súlade s vopred nastavenou metodikou zjednodušeného vykazovania výdavkov, údaje o účastníkoch alebo iné záznamy týkajúce sa výstupov a výsledkov sú v súlade s informáciami predloženými Komisii a požadované podklady preukazujú primeraný audítorský záznam (audit trail) v súlade s čl. 25 delegovaného nariadenia Komisie (EÚ) č. 480/2014 (ustanovenie vyplývajúce z čl. 27 delegovaného nariadenia Komisie (EÚ) č. 480/2014);
2. Overenie, že verejný príspevok bol hlavnému prijímateľovi vyplatený v súlade s čl. 132 ods. 1 nariadenia Európskeho parlamentu a Rady (EÚ) č. 1303/2013 a partnerovi v súlade s čl. 13 ods. 3 nariadenia Európskeho parlamentu a Rady (EÚ) č. 1299/2013 (ustanovenie vyplývajúce z čl. 27 delegovaného nariadenia Komisie (EÚ) č. 480/2014).

**Príloha č. 3 návrhu Rámcovej dohody: Vyhlásenie o funkčnej nezávislosti a odbornej spôsobilosti**

Obchodné meno a sídlo Poskytovateľa

**Vyhlásenie o funkčnej nezávislosti a odbornej spôsobilosti**

Ja dolu podpísaný (meno oprávneného zástupcu Poskytovateľa) vyhlasujem, že Poskytovateľ a/alebo subdodávateľ a experti (mená expertov, ktorí budú zúčastnení na realizácii objednávky uzavretej v zmysle Rámcovej dohody)

sú:

1. odborne spôsobilí na vykonávanie auditov podľa medzinárodne uznávaných audítorských štandardov,
2. funkčne nezávislí od (zoznam relevantných auditovaných subjektov/oblastí, ktoré sú predmetom auditu v rámci príslušnej objednávky uzavretej v zmysle Rámcovej dohody, resp. všetkých relevantných orgánov, zapojených do implementácie Programu SK – AT).

V Bratislave, dňa \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis a funkcia oprávneného zástupcu Poskytovateľa)

**Príloha č. 4 návrhu Rámcovej dohody – Požiadavky odbornej spôsobilosti, ktoré musia spĺňať experti Poskytovateľa v zmysle dokumentácie z verejného obstarávania**

**Požiadavky odbornej spôsobilosti, ktoré musia spĺňať experti Poskytovateľa v zmysle dokumentácie z verejného obstarávania**

1. **Kľúčový expert (min. 1 expert):**

* ukončené minimálne vysokoškolské vzdelanie II. stupňa - splnenie uvedenej požiadavky musí jednoznačne vyplývať z údajov uvedených v životopise experta,
* minimálne 3 ročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci financovania zo zdrojov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru vykonávaných podľa medzinárodne uznávaných audítorských štandardov – splnenie uvedenej požiadavky musí jednoznačne vyplývať z údajov uvedených v životopise experta,
* minimálne 2 ročná pracovná skúsenosť v manažérskej pozícii – splnenie uvedenej požiadavky musí jednoznačne vyplývať z údajov uvedených v životopise experta,
* znalosť medzinárodne uznávaných audítorských štandardov a legislatívy EÚ v predmetnej oblasti EÚ fondov (najmä nariadenie Európskeho parlamentu a Rady (EÚ) č. 966/2012, nariadenie Európskeho parlamentu a Rady (EÚ) č. 1303/2013, vykonávacie nariadenie Komisie (EÚ) č. 1011/2014, delegované nariadenie Komisie (EÚ) č. 480/2014, vykonávacie nariadenie Komisie (EÚ) č. 2015/207) - preukázané čestným vyhlásením experta.

1. **Iní experti (min. dvaja experti):**

* ukončené minimálne vysokoškolské vzdelanie II. stupňa – splnenie uvedenej požiadavky musí jednoznačne vyplývať z údajov uvedených v životopise experta,
* minimálne 2 ročná pracovná skúsenosť v oblasti výkonu auditu/kontroly/overovania prostriedkov/projektov/programov v rámci fondov EÚ/iných finančných zdrojov zahraničnej pomoci/prostriedkov štátneho rozpočtu/súkromného sektoru vykonávaných podľa medzinárodne uznávaných audítorských štandardov – splnenie uvedenej požiadavky musí jednoznačne vyplývať z údajov uvedených v životopise experta,
* znalosť medzinárodne uznávaných audítorských štandardov a legislatívy EÚ v predmetnej oblasti EÚ fondov (najmä nariadenie Európskeho parlamentu a rady č. 966/2012, nariadenie Európskeho parlamentu a Rady (EÚ) č. 1303/2013, vykonávacie nariadenie Komisie (EÚ) č. 1011/2014, delegované nariadenie Komisie (EÚ) č. 480/2014, vykonávacie nariadenie Komisie (EÚ) č. 2015/207) – preukázané čestným vyhlásením experta.

**Príloha č. 5 Rámcovej dohody – Zoznam subdodávateľov**

**Zoznam subdodávateľov v rozsahu údajov podľa článku 19 bod 19.2 Rámcovej dohody**

Obchodné meno uchádzača:

Sídlo alebo miesto podnikania uchádzača:

IČO:

Právna forma:

Predmet zákazky „**Poskytnutie audítorských služieb pre Program spolupráce Interreg V-A Slovenská republika – Rakúsko 2014 – 2020“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskroších predpisov

**Zabezpečenie uvedeného predmetu zákazky budem(e) plniť prostredníctvom týchto subdodávateľov:**

* + - * 1. Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ........................
  + - * 1. Meno a priezvisko subdodávateľa:

Obchodné meno alebo názov:

Adresa pobytu alebo sídla:

Identifikačné číslo alebo dátum narodenia subdodávateľa:

Podiel subdodávky v % a stručný opis zákazky, ktorá bude predmetom subdodávky:

* ........................

(doplniť podľa potreby)

V\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_ 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis štatutárneho orgánu uchádzača alebo

člena štatutárneho orgánu alebo iného

zástupcu uchádzača, oprávneného

konať v mene uchádzača

1. 1 viď platná verziu Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (<http://www.finance.gov.sk/Default.aspx?CatID=9347>) [↑](#footnote-ref-1)
2. 2 Hodnotiace kritériá vychádzajú z Prílohy č. I a č. II Usmernenia EK pre Komisiu a členské štáty o spoločnej metodike posudzovania systémov riadenia a kontroly v členských štátoch EGESIF\_14-0010 z 18. 12. 2014. Poskytovateľ vybrané hodnotiace kritériá primerane overí v súlade s predmetným usmernením EK s ohľadom na špecifiká Programu SK – AT. Usmernenie EK je dostupné na webovom linku: <http://ec.europa.eu/regional_policy/index.cfm/en/information/legislation/guidance/> [↑](#footnote-ref-2)